mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de en ru mk en en mk mk mk en mk mk mk mk mk en hbs_lat hbs_lat en hbs_lat hbs_lat pt mk mk ru mk en mk uk en hbs_lat en id de mk en en en
InterviewJS: Поинаков начин за претставување на интервјуа | Balkansmedia
Преку оваа апликација можете да создадете профили на соговорници/чки со кои однапред сте направиле интервју и да составувате интерактивни размени на пораки со комбинирање на текст, видеозаписи, мапи, звук, графикони или кој било вид вградлива содржина.
Целта на создавање на оваа апликација била да се создаде интересно и посеопфатно искуство на раскажување преку форматот на интервју. Публиката сé поретко сака да чита класични форми на интервјуа, сака повеќе интерактивност и визуелизација, а токму тоа го нуди оваа алатка.
InterviewJS ги става читателите/ките во средиштето на приказната овозможувајќи им навидум директно да стапат во контакт со интервјуираните лица преку чет. Скриптираниот чет е интерактивен чет заснован врз вистинскиот препис на интервјуата или скриптите кои ги дизајнирал новинарот/ката. Крајните читатели/ки имаат привид дека директно комуницираат со интервјуираното лице, а всушност ги добиваат одговорите според креираната содржина на новинарот/ката. Разликата е што поставените прашања го определуваат редоследот на содржината подготвена во сценариото. Таквите четови дозволуваат каква било содржина, па читателот/ката може да бара и да прима не само текстови, туку и линкови, слики, видеозаписи, карти и други вградени делови на интервјуто.
Интервјуата можат да се вградат на вашиот онлајн портал или да се споделат на социјалните мрежи.
Алатката можете да ја користите со креирање на профил за кој ви е потребна само вашата е-маил адреса. Потоа тргнувате во процес на креирање на приказната преку изградба на ликовите. Алатката овозможува креирање на неколку соговорници/чки во исто време, што добро доаѓа кога пишувате за некои теми кои вклучуваат повеќе соговорници/чки. Можно е дури да се одбере бојата на облачето на текстот за поголема персонализација.
По креирањето на соговорниците/чките на вашето интервју, можете да составувате елементи од приказната со користење на материјалите кои ги имате од вашето интервју. На читателите/ките можете однапред да им понудите прашања, па да им оставите можност тие да кликнат врз некое од понудените прашања и да добијат одговор или да им оставите можност самите да постават прашање. Одговорите доаѓаат од базата на вашата содржина која однапред сте ја поставиле.
На страницата InterviewJS можете да пронајдете и совети како да изградите колку што е можно подобро приказни преку InterviewJS, како и различни примери како сето тоа може да изгледа. Со оваа алатка новинарите/ките имаат можност да искористат колку што е можно повеќе од добиената содржина од интервјуто, а од друга страна со добро планирање посетителите/ките на вашиот портал добиваат поперсонализиран пристап до содржината.
PoorNot so pooraveragegoodvery good
Imate prijedlog ili komentar? Javite nam se!
PODBUDDY : IOS АПЛИКАЦИЈА ЗА ПРОМОЦИЈА НА ПОДКАСТИ НА СОЦИЈАЛНИТЕ МРЕЖИ
Алатка за онлајн раскажување без кодирање: Shorthand
Piktostory алатка за кратки видеозаписи
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.